Dan Negru este fără doar și poate unul dintre cei mai cunoscuți prezentatori de televiziune din România. Acesta a răbufnit, din nou, pe Internet, după ce a văzut prețurile mari de la Castelul Peleș. De-a lungul timpului, el a devenit cunoscut prin intermediul aparițiilor sale la TV, dar și prin postarea de reacții cu privire la diverse subiecte sau lucruri care l-au deranjat.
Prezentatorul i-a încurajat întotdeauna pe români să viziteze locurile din țară, înainte de a-și programa cele mai luxoase vacanțe în străinătate. Recent, Dan Negru a rămas surprins de prețurile mari de la Castelul Peleș, făcând astfel o paralelă între palatul nostru și cel de la Versailles. Cel din urmă are o taxă de intrare care costă mai puțin, susține prezentatorul.
"Ăsta e Castelul Peleș din Sinaia și dacă vrei să-l vizitezi trebuie să plătești 150 de lei, dacă ești adult și 37 de lei, dacă ești copil. Dacă vrei să intri la Versailles, palatul regilor Franței, de lângă Paris, plătești mai puțin, 21 de euro, adică vreo 104 lei.
E mai ieftin să vezi Versailles decât Peleșul, deși despre regii Franței, despre istoria Franței învață toți copiii de pe planeta asta, despre istoria regilor României învățăm doar noi", a spus Dan Negru, potrivit VIVA.
Dan Negru le-a povestit urmăritorilor săi de pe Facebook ce i-a atras atenția atunci când a fost într-un supermarket. Prezentatorul a fost la cumpărături și a rămas uimit când a văzut că un kilogram de urzici costă 18,99 lei.
"Urzica astupă foamea săracului' era proverbul. Am găsit urzici românești la 20 lei juma de kilogram. Adică vreo 7 euro/kg. Pentru că Arghezi spunea: 'România nu e o țară, e o afacere'", a transmis Dan Negru.